बैंक अधिकारी बनकर 37 हजार रुपए की ठगी
भास्कर संवाददाता|श्रीगंगानगर
खुदको बैंक अधिकारी बताकर खाते से करीब 37 हजार रुपए निकालने के मामले में सदर थाना पुलिस ने मुकदमा दर्ज किया है। पुलिस के अनुसार बाबा रामदेव कॉलोनी निवासी शेलेंद्र कुमार पुत्र रामलाल ने बताया कि अज्ञात व्यक्ति ने विगत 7 फरवरी को उनके मोबाइल पर फोन किया और खुद बैंक अधिकारी बताते हुए एटीएम कार्ड की डिटेल और पासवर्ड पूछ लिया। इसके बाद आरोपी ने उनके खाते से 37,450 रुपए निकाल लिए। पुलिस के अनुसार आरोपी ने चालाकी करते हुए तीन किश्तों में 19950, 15000 और 2500 रुपए निकलवा लिए। पुलिस ने अज्ञात आरोपी के खिलाफ आईटी एक्ट 66 भादसं की धारा 420, 120-बी के तहत मुकदमा दर्ज कर जांच शुरू कर दी है। गौरतलब है कि समय-समय पर पुलिस और बैंक अधिकारियों की ओर से बैंक संबंधी जानकारी बताने के लिए मना किया जाता है। बावजूद इसके लोग जाने-अनजाने फोनकर्ता की बातों में आकर अपनी पर्सनल जानकारियां बता देते हैं। ऐसे में लोग ठगी के शिकार हो जाते हैं।
hin_Deva san_Deva hin_Deva